
ПРИЛОЖЕНИЕ 
към 

финансовия отчет за 2016 г.
на “СПАРТАК” АД, гр. Бургас

1. Информация за дружеството
“Спартак” гр. Бургас е акционерно дружество, регистрирано в Бургаски окръжен съд по фирмено дело № 5855 от 1991 г. През 1997 г. дружеството е приватизирано по реда на ЗППДОП и от ЕАД се преобразува в АД. През 1998 г. капиталът на дружеството е намален от 204 474 на 198 224 акции, чрез обезсилване на 6250 притежавани от държавата акции. През 2006 г. с решение на Общото събрание капиталът е увеличен на 400 000, чрез издаване на нови акции с номинал  един лев за всяка. През 2010 г. с решение на Съвета на директорите под условие съгласно чл. 195 от Търговския закон, капиталът е увеличен на 800 000.
Дружеството е с едностепенна форма на управление. „Спартак” АД се управлява от тричленен Съвет на директорите с мандат до 26.04.2020 г.  в състав: 

· Кирил Георгиев Яков, ЕГН 6309141980  – председател и изпълнителен директор на дружеството;

· БИК Холд ООД, ЕИК 121128837   
        – член на СД ;

· Бизнес Интелект ЕООД
, ЕИК 40686888
        – член на СД.
Седалището и адреса на управление са гр. Бургас, ул. „Одрин” №3.

Предметът на дейност на дружеството е конструиране и производство на промишлени вентилатори, метални палети, каси за оръжие, кормилни колонки, метални компоненти металообработващата промишлености, сервизна дейност и търговия.

Финансовият отчет е одобрен от Съвета на директорите на 23.03.2017 г.
2. База за изготвяне на финансовия отчет и счетоводни принципи
2.1.
Общи положения 

Дружеството e изготвило и представило финансовия си отчет за 2016 г. на база Националните счетоводни стандарти, приети с приети с Постановление на Министерски съвет № 46 от 21.03.2005 г., в сила от 01.01.2005 г. , измененията и допълненията към тях, приети с Постановление № 251 на Министерския съвет от 17.10.2007 г. в сила от 01.01.2008 г.  и измененията и допълненията към тях, приети с Постановление № 394 на Министерския съвет от 31.12.2015 г. в сила от 01.01.2016 г. и в съответствие с изискванията на Закона за счетоводството.

Финансовият отчет е изготвен при спазване на принципите-предположения текущо счетоводно отчитане и действащо предприятие, както и принципа на последователност на представянето и сравнителна информация. Ръководството счита, че дружеството ще продължи своята дейност като действащо предприятие.
Предприятието е изготвило финансов отчет, който се състои от съкратен баланс, съкратен отчет за приходите и разходите по раздели и групи в двустранна форма и настоящото приложение. 
2.2.
Функционална валута и валута на представяне на финансовите отчети
Функционална валута е валутата на основната икономическа среда, в която едно дружество функционира и в която главно се генерират и изразходват паричните средства. Тя отразява основните сделки, събития и условия, значими за предприятието. Дружеството води счетоводство и съставя финансовия си отчет в националната валута на Република България - български лев, възприет от дружеството като фукционална валута.

Всички данни за 2016 г. и за 2015 г. са представени в настоящия  годишен отчет в хиляди лева.

2.3.
Чуждестранна валута 
Сделките в чуждестранна валута се вписват първоначално като към сумата на чуждестранната валута се прилага централният курс на Българска Народна Банка (БНБ) към датата на сделката. Курсовите разлики, възникващи при уреждане на валутните парични позиции или при отчитането на тези парични позиции при курсове, различни от този, по който първоначално са били признати се представят в отчета за приходите и разходите като финансови приходи/разходи за текущия период.  

Дейността на дружеството се осъществява изцяло в България и понастоящем е изложена на риск от курсови разлики поради факта, че част от продукцията се продава в английски лири. Ръководството наблюдава и взема мерки за избягване на негативни последици от промяна на валутните курсове.
Заключителните курсове, по които са оценени активите и пасивите в чуждестранна валута в настоящия финансов отчет към 31 декември 2016 г. са: 2,28437 лв. за един британски паунд и 1,95583 лв. за едно евро.

2.4.
Счетоводни предположения и приблизителни счетоводни оценки
Приложението на НСС изисква от Ръководството да направи някои счетоводни предположения и приблизителни счетоводни оценки при изготвяне на финансовия отчет, с цел определяне стойността на някои активи, пасиви, приходи и разходи. Те се извършват въз основа на най-добрата преценка на Ръководството, базирана на историческия опит и анализ на всички фактори, оказващи влияние при дадените обстоятелства към датата на изготвяне на финансовия отчет. Действителните резултати биха могли да се различават от представените в настоящия финансов отчет.

2.5.
Грешки в предходни отчетни периоди

Грешки в предходни периоди са пропуски, неточности или несъответствия във финансовия отчет на Дружеството за предходни периоди, възникващи в резултат на пропусната или неправилно използвана надеждна информация. Това е информация, която е била налична към момента на одобрение за издаване на финансовия отчет или такава, за която се предполага, че е било възможно да бъде получена и използвана при изготвянето и представянето на тези отчети. Грешки в предходни периоди могат да възникнат при признаването, оценяването, представянето или оповестяването на елементи от финансовия отчет. Те се коригират ретроспективно като се преизчислява сравнителната информация или началните салда на активите, пасивите и капитала (в случаите, когато са възникнали през предходни периоди, за които не е представена информация във финансовия отчет). Корекцията се отразява в първия финансов отчет, одобрен за издаване след откриването им.

2.8.
Промени в счетоводната политика

Дружеството променя счетоводната си политика само тогава, когато подобна промяна се изисква от конкретен Стандарт или води до представяне във финансовите отчети на по-надеждна или по-уместна информация за ефекта от операциите, други събития или условия върху финансовото състояние, резултатите или паричните потоци. Промяната в счетоводната политика, произтичаща от първоначално прилагане на нов или променен (допълнен) Стандарт  се отразява в съответствие с преходните или заключителните разпоредби на конкретния Стандарт. Когато такива липсват или промените се правят доброволно, те се прилагат ретроспективно като се коригират началните салда на всеки засегнат елемент от капитала или другите сравнителни суми и като се приема, че новоприетата политика се е прилагала винаги.
3.
Дефиниция и оценка на елементите на счетоводния баланс и отчета за приходите и разходите
3.1.
 Нетекущи (дълготрайни) материални и нематериални активи 

Дълготрайни материални и нематериални активи се признават като първоначално се оценяват по цена на придобиване, която включва покупната цена, мита и не възстановими данъци, както и всички преки разходи за привеждането на актива в работно състояние и на мястото за предвидената му от Ръководството употреба. Дружеството е определило стойностен праг от 500 лв., под който придобитите активи независимо, че притежават характеристиката на дълготраен актив, се отчитат като текущ разход в момента на придобиването им.
След първоначалното им признаване всички дълготрайни материални и нематериални активи се отчитат по цена на придобиване намалена с размера на начислената амортизация и евентуални загуби от обезценки. Дълготрайните активи са били преоценявани с проценти, обявени от НСИ въз основа на действащото законодателство до края на 2001г., при което е формиран преоценъчен резерв. Формираният резерв от последващи оценки се прехвърля в неразпределената печалба, когато актива бъде отписан.
Последващи разходи се капитализират в стойността на актива, само ако отговарят на критериите за признаване на дълготраен актив. Всички други последващи разходи се признават текущо в отчета за приходите и разходите в годината, през която са възникнали. 

Амортизациите се начисляват на база на определения полезен живот, като последователно се прилага линейният метод. Амортизацията се начислява в отчета за приходите и разходите за текущия период. 
Определеният полезен живот на активите е както следва:
	Административни и производствени сгради, съоръжения
	25 години 

	Машини и оборудване
	2–10 години

	Транспортни средства 
	4-12,5 години

	Стопански инвентар и други ДМА
	6,7 години

	Нематериални активи
	2-5 години


Начисляването на амортизацията започва през месеца, следващ месеца, в който активът е наличен за употреба и се прекратява от месеца, следващ месеца на отписването му.
Не се начисляват амортизации на земите, разходите за придобиване на дълготрайни активи и напълно амортизираните активи.
Временно изведените дълготрайни активи от употреба - за ремонтиране, за подобрения, за консервиране и т.н. не се отписват от баланса на предприятието. Разходите за консервиране (извеждане от употреба за определен период и последващо въвеждане в употреба) се отчитат като текущи разходи за периода, през който са възникнали. 
3.2.
Обезценка на дълготрайни материални и нематериални активи 
Към датата на изготвяне на финансовия отчет Ръководството на Дружеството прави преценка дали съществуват индикации за обезценка на дълготрайните материални и нематериални активи. В случай, че се установи, че такива индикации съществуват, се изготвя приблизителна оценка на възстановимата стойност на съответния актив. Възстановимата стойност е по-високата сума от нетната продажна цена и стойността му в употреба. Когато възстановимата стойност на даден актив е по-ниска от балансовата му стойност, последната се намалява до размера на възстановимата стойност. Загубата от обезценка се признава веднага като разход в отчета за приходите и разходите.
3.3.
 Стоково - материални запаси
Стоково-материални запаси са текущи (краткотрайни) материални активи под формата на:

· материали, придобити главно чрез покупка и предназначени основно за влагане в производствения процес с цел произвеждане на продукция или услуги, или обект на преки продажби, когато това се прецени от предприятието;

· продукция, създадена в резултат на производствен процес в предприятието и предназначена за продажба;

· стоки, придобити главно чрез покупка и предназначени за продажба;

· незавършено производство, представляващо съвкупност от разходи, от които се  очаква да се произведе продукция.
Материалите и стоките се оценяват по по-ниската от цената на придобиване или нетната реализуема стойност. Цената на придобиване включва покупната цена, транспортните разходи, митническите такси, акциза и други подобни. Нетната реализируема стойност е предполагаемата продажна цена, намалена с приблизителните разходи, необходими за завършване на производствения цикъл и тези, необходими за осъществяване на продажбата. 

Разходите в незавършеното производство, полуфабрикатите от собствено производство и наличната готова продукция се оценяват по себестойност. Себестойността на заприходените и реализирани изделия се формира на база фактически разходи по поръчката, като всяко изделие е оформено в поръчка. Когато по една поръчка има произведено или реализирано повече от едно изделие себестойността на всяко от тях се формира като средно претеглена величина, която се определя ежемесечно. Общо производствените разходи се разпределят на база сумата на разходите за пряк труд по поръчките. 
При тяхното потребление, материалните запаси се оценяват по следните методи:

	Стоки
	 Първа входяща, първа изходяща цена 

	Материали
	 Средно претеглена цена 

	Продукция
	 Средно претеглена цена


Всички материални запаси в края на годината са инвентаризирани. Проверката завърши със съставянето на инвентаризационен опис. За констатираните липси и излишъци между които има причинно следствена връзка се състави протокол за компенсиране. 

3.4.
Финансови инструменти

Финансов инструмент е всеки договор, който поражда едновременно, както финансов актив в едно предприятие, така и финансов пасив или инструмент на собствения капитал в друго предприятие.

Финансовите активи и пасиви се признават в счетоводния баланс, когато и само когато  Дружеството стане страна по договорните условия на инструмента. Финансовите активи се отписват от счетоводния баланс, след като договорните права за получаването на парични потоци са изтекли или активите са прехвърлени и трансферът им отговаря на изискванията за отписване, съгласно изискванията на СС 32 Финансови инструменти. Финансовите пасиви се отписват от счетоводния баланс, когато и само когато са погасени – т. е. задължението, определено в договора е отпаднало, анулирано или срокът му е изтекъл.
При първоначалното им признаване финансовите активи/пасиви се оценяват по справедлива стойност и всички разходи по сделката, в резултат на която възникват финансовите активи /пасиви.

За целите на последващото оценяване, в съответствие с изискванията на СС 32 Финансови инструменти, Дружеството класифицира финансовите активи и пасиви в следните категории: заеми и вземания, предоставени от предприятието, не държани за търгуване с фиксиран падеж; финансови пасиви по амортизируема стойност. Класифицирането в съответната категория зависи от целта и срочността, с която е сключен съответния договор. Дружеството не прилага тази класификация на активите и пасивите за целите на представянето им в баланса. 

3.4.1.
Търговски и други вземания 

Вземанията са недеривативни финансови активи с фиксирани или определими срокове за уреждане, които не се котират на активен пазар. В баланса на Дружеството активите от тази категория са представени като вземания от клиенти и доставчици, други вземания и парични средства.

Вземания от клиенти и доставчици и други вземания
След първоначалното им признаване вземанията от клиенти и доставчици и другите вземания се оценяват по амортизируема стойност, изчислена на база метода на ефективния лихвен процент, и намалена с евентуалната загуба от обезценка. Краткосрочните вземания не се амортизират. Към датата на финансовия отчет се прави преглед за определяне на обезценка от несъбираемост на база възрастов анализ на просрочието от възникване падежа на вземането, както и в случай, че съществуват обективни доказателства като например: значителни финансови затруднения на длъжника, вероятност длъжникът да изпадне в ликвидация и други подобни. Не се обезценяват вземания на стойност под хиляда лева поради тяхната несъщественост.
Ръководството на Дружеството счита, че стойността, по която са представени вземанията от клиенти в баланса съответства на тяхната справедлива стойност към 31.12.2016 г.
Парични средства 
Паричните средства са паричните средства в брой и по банкови сметки. 
3.4.2.
Обезценка на финансови активи 

Към датата на изготвяне на финансовия отчет Ръководството на Дружеството прави преценка дали съществуват обективни индикации за обезценка на всички финансови активи. Финансов актив се счита за обезценен само тогава, когато съществуват обективни доказателства, че в резултат на едно или повече събития, настъпили след първоначалното му признаване, очакваните парични потоци са намалели. 

Загубата от обезценка на предоставените заеми и вземания, отчитани по амортизируема стойност, се изчислява като разлика между балансовата стойност и настояща стойност на бъдещите парични потоци, дисконтирани с първоначалния ефективен лихвен процент. Загубата от обезценка се признава в отчета за приходите и разходите. Тя се възстановява, ако последващото увеличение на възстановимата стойност може обективно да бъде обвързано с настъпване на събитие след датата, на която е била призната обезценката.

3.4.3.
Финансови пасиви по амортизируема стойност

След първоначалното им признаване Дружеството оценява финансовите пасиви по амортизируема стойност. В баланса на Дружеството тези пасиви са представени като задължения по  банкови заеми, задължения по финансов лизинг, задължения към доставчици и клиенти и други задължения.

Задълженията към доставчици и клиенти и други задължения

Тези задължения възникват в резултат на получени стоки или услуги. Краткосрочните задължения не се амортизират.
Задължения по банкови и други заеми
Банковите заеми се признават първоначално по справедлива цена, формирана от получените парични постъпления, намалени с присъщите разходи по сделката. След първоначалното им признаване, банковите и други заеми се оценяват по амортизируема стойност, като всяка разлика между първоначалната стойност и стойността на падеж се отчита в отчета за приходите и разходите за периода на ползване на заема на база метода на ефективния лихвен процент. Получените банкови и други заеми, при възникването на които не са извършени разходи свързани със сделката, не се амортизират. По същия начин се третират получените банкови овърдрафти, при които получателят има право многократно да усвоява или погасява заема в рамките на предварително договорения лимит. 
Банковите и други заеми се класифицират като краткосрочни, когато следва да бъдат уредени в рамките на дванадесет месеца от датата на баланса.

3.4.4.
 Основен капитал 

Основният капитал на Дружеството е представен по историческа цена в деня на регистрирането му. 
3.5.
Приходи и разходи за бъдещи периоди. Финансирания

Като приходи и разходи за бъдещи периоди в баланса на Дружеството са представени приходи и разходи, които са предплатени през настоящия, но се отнасят за следващи отчетни периоди – включващи инструменти за срока на използването им, работни облекла, обувки и лични предпазни средства за срока на използване съгласно наредба, абонаменти, наеми и други, както и разходите за лихви по финансов лизинг в съответствие с изискванията на СС 17 Лизинг.  

Като финансирания се отчитат правителствени дарения при наличие на достатъчна сигурност, че Дружеството ще спазва съпътстващите ги условия и даренията ще бъдат получени. 
3.6.
Данък върху печалбата 

Данъкът върху печалбата включва текущия данък върху печалбата и отсрочените данъци.

Текущият данък се определя въз основа на облагаемата (данъчна) печалба за периода, като се прилага ефективната данъчна ставка съгласно данъчното законодателство към датата на финансовия отчет. Отсрочените данъци са сумите на дължимите/възстановими данъци върху печалбата за бъдещи периоди по отношение на облагаемите/приспадащи се временни разлики. Временните разлики са разликите между балансовата стойност на един актив или пасив и неговата данъчна основа. Отсрочените данъци върху печалбата се изчисляват чрез прилагането на балансовия пасивен метод. Отсрочените данъчни пасиви се изчисляват за всички облагаеми временни разлики, докато отсрочените данъчни активи за приспадащите се.
Временни разлики се признават, само ако има вероятност за тяхното обратно проявление и ако Дружеството ще е в състояние в бъдеще да генерира достатъчно печалба, от която те да могат да бъдат приспаднати. 

Отсрочените данъчни активи и пасиви се изчисляват като се прилага предполагаемата данъчна ставка за периода, в който те ще се реализират или погасят, съгласно информацията, с която Дружеството разполага към момента на съставяне на финансовите отчети. Отсрочените данъци се признават в отчета за приходите и разходите, освен в случаите, когато възникват във връзка с балансово перо, което се отразява директно в собствения капитал на Дружеството. В този случай и отсроченият данък се посочва директно за сметка на това перо (в капитала), без да намира отражение в отчета за приходите и разходите.

Отсрочените данъчни активи и пасиви се представят нетно, ако подлежат на единен режим на облагане.

Съгласно действащото за 2016 г. данъчно законодателство, данъчната ставка, която се прилага при изчисляване на данъчните задължения на Дружеството е 10%. При изчислението на отсрочените данъчни активи и пасиви към 31.12.2016 г. е приложена данъчна ставка 10%. 

3.7.
Признаване на приходи и разходи 
3.7.1.
Приходи от продажба на продукция, стоки, услуги и други приходи
Приходите и разходите се начисляват в момента на тяхното възникване, независимо от момента на паричните постъпления и плащания. Отчитането им се извършва при спазване на изискването за причинна и стойностна връзка между тях.

Приходите се оценяват по справедливата стойност на полученото или подлежащото на получаване възнаграждение, намалено със сумата на всички предоставени отстъпки и включват брутните потоци от икономически ползи получени от и дължими на Дружеството. Сумите, събрани от името на трети страни, като данъци върху продажбите, какъвто е данъкът върху добавената стойност, се изключват от приходите. 
Приходите от продажба на стоки и продукция се признават, когато:

· значителните рискове и ползи от собствеността върху стоките или продукцията са прехвърлени на купувача; 

· дружеството не е запазило продължаващо участие и ефективен контрол върху управлението на продадената продукция; 

· вероятно е в резултат на сделката Дружеството да получи икономически изгоди;

· приходите и разходите пряко свързани със сделката могат да бъдат надеждно оценени. 
Когато резултатът от сделката за предоставяне на услуга може да бъде надеждно оценен, приходът се признава в зависимост от етапа на завършеност на сделката към датата на баланса. В случаите, когато резултатът не може да бъде надеждно оценен, приходът се признава само дотолкова, доколкото направените разходи са възстановими. 

Приходите от продажбата на дълготрайни материални и нематериални активи и материали се представят като други приходи.

Приходите от правителствени дарения се признават в текущия период както следва: 

· при дарения, свързани с амортизируеми активи – пропорционално на начислените за съответния период амортизации на активите, придобити от дарението;

· при дарения, свързани с неамортизируеми активи – през периодите, през които са отразени разходите за изпълнение на условията по даренията. 

3.7.2.
Финансови приходи и разходи

Приходите от и разходите за лихви се начисляват в отчета за приходите и разходите за всички инструменти, оценявани по амортизируема стойност чрез използване метода на ефективния лихвен процент, с изключение на лихвите по финансов лизинг.

Методът на ефективния лихвен процент е метод за изчисление на амортизируемата стойност на един финансов актив или пасив и за разпределение на прихода от или разхода за лихви през съответния период. Ефективният лихвен процент е този, при който се дисконтират очакваните бъдещи парични плащания или постъпления по време на живота на финансовия инструмент, или при определени случаи за по-кратък период, към нетната балансова стойност на финансовия актив или пасив. При изчислението на ефективния лихвен процент, Дружеството преценява паричните потоци, като взема предвид всички договорни условия на финансовия инструмент, но без да включва потенциални бъдещи кредитни загуби от обезценка. Изчислението включва такси, транзакционни разходи, премии или отстъпки, платени или получени между страните на договора, които са неразделна част от ефективния лихвен процент.

3.7.3.
Извънредни приходи и разходи
Извънредни приходи и разходи се отчитат тогава и само тогава, когато са ясно разграничими от обичайната дейност на дружеството, поради което не се очаква да се повтарят често и постоянно. 

3.8.
Финансов лизинг
Финансов лизинг е лизингов договор, който прехвърля по същество всички рискове и изгоди, произтичащи от собствеността върху актива.
Активите, придобити чрез финансов лизинг, се признават по по-ниската от тяхната справедлива стойност към датата на придобиване или настоящата стойност на минималните лизингови плащания. Първоначалните преки разходи, извършени от лизингополучателя, се включват в стойността на актива. Съществуващото задължение към лизингодателя се представя в баланса на Дружеството като задължение по финансов лизинг, което е равно на минималните лизингови плащания, дължими към датата на финансовия отчет.  

Финансовият лизинг поражда амортизационен разход за амортизируемите активи, както и финансов разход за всеки отчетен период. Амортизационната политика по отношение на амортизируемите наети активи е съобразена с тази по отношение на собствените амортизируеми активи.
За целите на представянето на финансовите инструменти по категории, определени в съответствие с СС 32 Финансови инструменти, задълженията по финансов лизинг се класифицират в категорията финансови пасиви по амортизируема стойност.

4.
Приходи 

	
	31 Декември 2016 г.
	31 Декември 2015 г.

	
	хил. лв.
	хил. лв.

	Продукция
	4010
	3187

	Услуги, в т.ч.
	273
	262

	        наеми
	259
	246

	        почивна база
	14
	11

	       други
	
	5

	Други приходи, в т. ч.,
	123
	123

	       продажба на дълготрайни активи
	16
	80

	       отписани задължения
	
	11

	       други
	16
	14

	       финансирания
	3
	18

	Общо
	4318
	3572


Общият размер на признатите за 2016г., но неполучени към датата на финансовия отчет приходи е 246 хил. лв. (2015 г. – 403 хил. лв.).  

5.
Разходи за материали
	
	31 Декември 2016 г.
	31 Декември 2015 г.

	
	хил. лв.
	хил. лв.

	Основни материали
	1359
	1203

	Електроенергия 
	95
	75

	Горива
	81
	94

	Инструменти
	39
	40

	Резервни части
	26
	22

	Вода
	26
	23

	Работно облекло
	8
	6

	Други 
	15
	24

	Общо
	1649
	1487


6.
Разходи за външни услуги

	
	31 Декември 2016 г.
	31 Декември 2015 г.

	
	хил. лв.
	хил. лв.

	Транспортни
	236
	179

	Производствени услуги
	219
	75

	Ремонт и поддръжка активи
	90
	74

	Охрана
	44
	41

	Телефони
	14
	20

	Местни данъци и такси
	29
	27

	Представителство
	5
	17

	Застраховки
	17
	17

	Консултации
	11
	7

	Абонаментни такси
	25
	23

	Обучение и квалификация
	9
	3

	Такса обслужване работно облекло
	7
	6

	Други 
	49
	56

	Общо
	755
	545


7.
Разходи за персонала

	
	31 Декември 2016 г.
	31 Декември 2015 г.

	
	хил. лв.
	хил. лв.

	Възнаграждения, в т. ч.
	1052
	909

	        основни и допълнителни възнаграждения
	974
	856

	        ваучери
	63
	41

	        граждански договори
	15
	12

	Социални осигуровки
	167
	150

	Обезщетения
	8
	6

	Общо
	1227
	1065


Към края на отчетния период в дружеството работят 89 души, като 4 са ученици по договор за дуално обучение (2015 г. – 84 души). Средно списъчния състав за годината е 85души.
8.
Други разходи

	
	31 Декември 2016 г.
	31 Декември 2015 г.

	
	хил. лв.
	хил. лв.

	Командировки
	12
	31

	Представителни разходи 
	8
	6

	Данъци върху разходите 
	2
	3

	Транспорт работници
	9
	8

	Отписване на вземания
	1
	22

	Други
	3
	0

	Общо
	35
	70


9.
Финансови приходи и разходи
	Финансови приходи
	31 Декември 2016 г.
	31 Декември 2015 г.

	
	хил. лв.
	хил. лв.

	Положителни валутни разлики
	4
	5

	Общо
	4
	5


За 2016 г. и 2015 г. всички начислени финансови приходи са получени. 
	Финансови разходи
	31 Декември 2016 г.
	31 Декември 2015 г.

	
	хил. лв.
	хил. лв.

	Лихви по получени банкови заеми
	0
	1

	Лихви по финансов лизинг
	1
	7

	Лихви по получени търговски заеми
	2
	4

	Отрицателни валутни разлики
	14
	6

	Банкови такси
	9
	8

	Общо
	26
	26


Към датата на финансовия отчет всички начислени финансови разходи са платени.  

10.
Разходи за данъци върху печалбата 
Разходът за данък в отчета за приходите и разходите включва сумата на разход за текущия данък върху печалбата и отсрочените разходи за данъци върху печалбата, съгласно изискванията на СС 12 Данъци от печалбата.
	
	31 Декември 2016 г.
	31 Декември 2015 г.

	
	хил. лв.
	хил. лв.

	Разход за текущ данък
	19
	0

	Изменение в отсрочените данъци, в т. ч.
	14
	10

	От признати през год. вр. разлики
	5
	5

	От възникнали през год. вр. разлики
	9
	5

	Общо разход на данък в ОПР
	33
	10


Данъчният ефект от постоянни разлики към 31.12.2016 г. е изчислен върху сумата от 0,2 хил.лв., която представлява разходи, които не са документално обосновани и липса.
11.
Нетекущи (дълготрайни) активи

Разходите за придобиване на дълготрайни активи към края на годината включват незавършени разходи извършващи се за модернизиране и удължаване живота на сградите – 5 хил. лв. и аванс за покупка на актив – 3 хил.лв.
Дружеството е заложило шест машини с обща отчетна стойност 1 133 хил. лв. като обезпечение на овърдрафтен кредит.

Дружеството отчита като дълготраен актив автомобил с отчетна стойност 62 хил. лв., закупени с финансов лизинг.
Към края на 2016 г. временно са извадени от употреба неизползвани седем актива с балансова стойност 214 хил. лв.
Отчетната стойност на напълно амортизираните дълготрайни активи използвани от Дружеството е 3 156 хил. лв. 
Към 31.12.2016 г. е направен преглед от Ръководството на Дружеството на оценките на дълготрайните активи, за да се установи налице ли са основания за обезценка. В резултат на това управлението на Дружеството е констатирало, че към 31.12.2016 г. няма условия за обезценка на наличните ДА.
12.
Дългосрочни инвестиции
Дружеството има направени инвестициите представляващи малцинствено участие в ”Експогруп”АД гр.Пловдив - 430 акции и в “Булгарлизинг”АД - 5 акции. Отчитат се по цена на придобиване, тъй като не се търгуват на борсата и ръководството не разполага с надеждна информация за справедливата им стойност.
През годината дружеството не е получило дивиденти от своите инвестиции.
14.
Вземания от клиенти и доставчици
	
	31 Декември 2016 г.
	31 Декември 2015 г.

	
	хил. лв.
	хил. лв.

	Вземания от клиенти, нетно в т.ч.
	247
	444

	Първоначална стойност
	275
	448

	Начислена обезценка
	                                 (28)
	                                 (4)

	Вземания от свързани лица
	
	

	Съдебни и присъдени вземания
	4
	4

	Данъци за възстановяване
	23
	36

	Други вземания
	3
	3

	Общо, в т. ч. 
	277
	487

	над 1 година
	0
	0


Съдебните вземания включват вземания по платени такси за завеждане на дела срещу не платили клиенти и по спечелени дела срещу работници.

Данъците за възстановяване представляват ДДС за възстановяване за месец декември.
В салдото на вземанията са включени вземания на стойност 54 хил. лв. (2015 г. - 5 хил. лв.), които са просрочени към датата на настоящите финансови отчети. Дружеството не разполага с обезпечения за тези вземания, тъй като няма значителна промяна в кредитоспособността на контрагентите, те все още се считат за възстановими. 

Възрастовият анализ на обезценените търговски и други вземания е както следва:

	
	31 Декември 2016 г.
	31 Декември 2015 г.

	
	хил. лв.
	хил. лв.

	от 90 до 120 дни
	51
	0

	над 120 дни
	3
	5

	в производство по несъстоятелност
	0
	0

	Общо
	54
	5


Вземанията от клиенти са посочени нетно от обезценка в размер на 28 хил. лв. Начислената обезценка през текущата година е на стойност 26 хил. лв. по вземане по продажби. Дружеството не разполага с обезпечение за тези вземания. Реинтегрирана е обезценка за 1 хил. лв., поради отписване на вземане за годината.
Ръководството на Дружеството счита, че стойността, по която търговските и други вземания са представени в баланса съответства на тяхната справедлива стойност към 31 декември 2016 и 2015 година.

15.
Парични средства 
	
	31 Декември 2016 г.
	31 Декември 2015 г.

	
	хил. лв.
	хил. лв.

	Парични средства по банкови сметки
	533
	130

	Парични средства в брой
	1
	1

	Общо парични средства по отчета 
	534
	130

	за паричните потоци
	
	

	Блокирани парични средства
	0
	0

	Парични средства по баланс
	534
	131


16.
Разходи за бъдещи периоди

Разходите за бъдещи периоди включват следните разходи:

	
	31 Декември 2016 г.
	31 Декември 2015 г.

	
	хил. лв.
	хил. лв.

	Предплатени суми, в т. ч. 
	7
	11

	         над 1 година  
	0
	0

	Инструменти за периода на използване
	20
	16

	         над 1 година  
	14
	5

	Лихви по финансов лизинг, в т. ч.      
	1
	7

	          над 1 година
	1
	4

	Общо, в т. ч. 
	28
	34

	над 1 година
	15
	9


17.
Собствен капитал 

17.1. Основен капитал
Основният капитал на дружеството е  разпределен в 800 000 поименни безналични акции с номинална стойност 1 лев всяка. Основните собственици към 31.12.2016 г. са следните: 
	Акционер
	Брой акции
	% от капитала

	“Бизнес интелект” ЕООД
	342 339
	 42,79%

	“БИК ХОЛД” ООД
	200 000
	 25,00%

	„Велев инвест” ООД
	172 237
	 21,53%

	Кирил Георгиев Яков
	36 010
	  4,50%

	Физически лица
	49 414  
	  6,18%


Съгласно решение на Общото събрание на Дружеството, проведено на 13.05.2016 г. е разпределен дивидент пропорционално на дяловото участие в размер на 80 хил. лв.  за сметка на резервите. Към 31.12.2016 г. от този дивидент има неизплатен  в размер на 3 хил. лв.

17.2.     Резерв от последващи оценки

Като резерв от последващи оценки в баланса на дружеството е представен резултатът от извършваните през предходните години преоценки на притежаваните от дружеството дълготрайни материални активи. Резервът от последващи оценки към 31 декември 2016 г. е в размер на 431 хил. лв. Върху преоценъчния резерв има начислен пасив по отсрочен данък.
17.3.
Законови резерви 

Законовите резерви към 31 декември 2016 г.  са в размер на 80 хил. лв. са формирани, съгласно изискванията на Търговския закон (ТЗ) и устава на Дружеството, като ежегодно от нетната печалба се отчисляват 10% до достигане на 10 % от капитала на Дружеството, съгласно чл.246, ал.1 от ТЗ.

17.4.
Други резерви   

Другите резерви в размер на 1338 хил. лв. към 31 декември 2016г. са създадени от извършената ревалоризация през 1997 г. и отнасяне на неразпределена печалба по решение на Общото събрание на акционерите.
В съответствие с разпоредбите на чл. 252 от Търговския закон, Дружеството следва да поддържа стойността на нетните си активи над стойността на регистрирания капитал. Към 31 декември 2016 и 2015 година Дружеството изпълнява тези изисквания, тъй като нетните му активи са съответно 2 891 хил. лв. и 2 676 хил. лв., а стойността на регистрирания капитал към 31 декември 2016 година е 800 хил. лв. (2015 г. - 800 хил. лв.).
18.
Отсрочени данъчни пасиви

Отсроченият данъчен пасив, представен в баланса, възниква в резултат на начислените данъци върху печалбата върху приспадащи се и облагаеми временни разлики, ефектът от които е, както следва:
	31 Декември 2016 г.
	31 Декември 2015 г.

	
	Временна разлика
	Данъчен ефект
	Временна разлика
	Данъчен ефект

	
	хил. лв.
	хил. лв.
	хил. лв.
	хил. лв.

	Салдо в началото на годината
	
	
	
	

	Начислен неползван отпуск
	11
	1
	8
	1

	Обезценка на активи
	3
	0
	1
	0

	Неизплатени доходи на физ. лица
	31
	3
	26
	3

	Дълготрайни активи
	-166
	-16
	-74
	-7

	Данъчна загуба за пренасяне
	10
	1
	30
	2

	Общо
	-111
	-11
	-9
	-1

	Възникнали през годината
	
	
	
	

	Начислен неползван отпуск
	6
	1
	11
	1

	Обезценка на активи
	26
	3
	2
	0

	Неизплатени доходи на физ. лица
	33
	3
	31
	3

	Дълготрайни активи
	-140
	-15
	-92
	-9

	Данъчна загуба за пренасяне
	 
	 
	 
	 

	Общо
	-75
	-8
	-48
	-5

	Признати през годината
	
	
	
	

	Начислен неползван отпуск
	-11
	-1
	-8
	-1

	Обезценка на активи
	-1
	
	
	

	Неизплатени доходи на физ. лица
	-31
	-3
	-26
	-3

	Дълготрайни активи
	
	
	
	

	Данъчна загуба за пренасяне
	-10
	-1
	-20
	-1

	Общо
	-53
	-5
	-54
	-5

	Салдо в края на годината
	
	
	
	

	Начислен неползван отпуск
	6
	1
	11
	1

	Обезценка на активи
	3
	3
	3
	0

	Неизплатени доходи на физ. лица
	33
	3
	31
	3

	Дълготрайни активи
	-306
	-31
	-166
	-16

	Данъчна загуба за пренасяне
	0
	0
	10
	1

	Общо
	-264
	-24
	-111
	-11


19.
Задължения към финансови предприятия 
	
	31 Декември 2016 г.
	31 Декември 2015 г.

	
	хил. лв.
	хил. лв.

	Дългосрочни задължения
	
	

	Задължения по финансов лизинг, в т. ч.  
	6
	40

	        лихви
	1
	4

	Краткосрочни задължения
	
	

	Задължения по финансов лизинг, в т. ч.
	3
	38

	        лихви
	
	3

	Общо задължения към финансови предприятия
	9
	78


За текущата дейност дружеството използва банков овърдрафтен кредит на стойност 200 хил. лв. Кредитът е обезпечен с учреден залог на шест машини. Годишната лихва е фиксирана на едноседмичен SOFIBOR + 4,2%, но не по-малко от 4,3% и към 31.12.2016 г. възлиза на 4,3%. 

Лихвеният процент по договорите за финансов лизинг е 7%. Задълженията по финансов лизинг включват дължимите лихви след датата на финансовия отчет за 2016 и 2015 година. Активът, придобит от Дружеството чрез финансов лизинг е автомобил. Периодът на лизинговия договор е  четири години.
20.
Задължения към клиенти и доставчици и други задължения
	
	31 Декември 2016 г.
	31 Декември 2015 г.

	
	хил. лв.
	хил. лв.

	Задължения към доставчици
	293
	274

	Получени аванси
	6
	21

	Други задължения
	3
	4

	Общо
	305
	299


21.
Задължения към предприятия от група и свързани лица

	
	31 Декември 2016 г.
	31 Декември 2015 г.

	
	хил. лв.
	хил. лв.

	Задължения към свързани доставчици
	3
	

	Дивиденти
	21
	65

	Заем от акционер
	
	66

	Общо
	24
	131


През текущата година дружеството е върнало краткосрочен заем на един от акционерите си. Заемът беше с лихва 4,5% и се използваше за текущата дейност.
22.
Задължения към персонала  

Дружеството начислява задължения за неизползван платен отпуск от персонала в съответствие със СС 19 Доходи на персонала. Изменението на тези начисления за периода и задължението за заплати е както следва:

	
	31 Декември 2016 г.
	31 Декември 2015 г.

	
	хил. лв.
	хил. лв.

	Задължения към персонала, в т. ч.
	65
	71

	задължения за заплати
	61
	62

	начисления за неползани компенсируеми отпуски
	4
	9

	Задължения към социалното осигуряване, т. ч.
	22
	23

	текущи задължения за периода
	21
	21

	начисления за неизползвани компенсируеми отпуски
	1
	2

	Общо
	87
	94


23.
Данъчни задължения 
Задълженията за данъци включват: 

	
	31 Декември 2016 г.
	31 Декември 2015 г.

	
	хил. лв.
	хил. лв.

	Дължими данъци върху доходите на физически лица
	13
	13

	Дължим корпоративен данък
	1
	

	Дължими данъци върху разходите
	2
	3

	Общо
	16
	16


24.
Финансирания
Към 31.12.2016 г. в баланса има финансирания за 8 хил. лв. Те представляват дарения по договор за финансиране, свързани с инсталация за прахово боядисване по програма Развитие конкурентоспособността на българската икономика.
25.
Финансови инструменти и управление на рисковете

Балансовите стойности на активите и пасивите към 31 декември 2016 и 2015 година по категориите, определени в съответствие със СС 32 Финансови инструменти са представени в следните таблици:

	Финансови активи
	31 Декември 2016 г.
	31 Декември 2015 г.

	
	хил. лв.
	хил. лв.

	Вземания от клиенти и доставчици
	247
	444

	Парични средства
	534
	131

	Общо
	781
	575

	Финансови пасиви
	
	

	Задължения към клиенти и доставчици
	308
	297

	Задължения по банкови кредити
	
	

	Задължения по финансов лизинг
	9
	78

	Задължения по лихвени заеми
	
	66

	Общо
	317
	441


Използването на финансови инструменти излага Дружеството на пазарен, кредитен и ликвиден риск. 

Пазарен риск

Пазарният риск е рискът справедливата стойност или бъдещите парични потоци на финансовите инструменти да варират поради промяна в пазарните цени и може да се прояви като валутен, лихвен или друг ценови риск. 
Валутен риск
Дейността на дружеството се осъществява изцяло в България и понастоящем е изложена на риск от курсови разлики поради факта, че част от продукцията се продава в английски лири. Ръководството наблюдава и взема мерки за избягване на негативни последици от промяна на валутните курсове. През 2016 г. 2,4% от продажбите са били реализирани в британски паунди.
Заключителните курсове, по които са оценени активите и пасивите в чуждестранна валута в настоящия финансов отчет към 31 декември 2016 г. са: 2,28437 лв. за един британски паунд и 1,95583 лв. за едно евро.

Сделките, осъществени в евро, не излагат Дружеството на валутен риск, тъй като от 1 януари 1999 година българският лев е фиксиран към тази валута.
Финансовите активи и пасиви, деноминирани в британски паунди са представени в следната таблица:
	
	31 Декември 2016 г.
	31 Декември 2015 г.

	
	Британски паунди
	
	Британски паунди
	

	
	хил.
	хил. лв.
	хил.
	хил. лв.

	Вземания от клиенти и доставчици
	21
	47
	1
	3


Лихвен риск 
Дружеството е изложено на лихвен риск, тъй като част от получените заеми са с променлив лихвен процент, договорен като базисна лихва (едномесечен Софибор), завишена с определена надбавка. 

Дружеството извършва постоянен мониторинг и анализ на основни си лихвени експозиции като разработва различни сценарии за оптимизиране, например рефинансиране, подновяване на съществуващи заеми, алтернативно финансиране.
Ценови риск
Дружеството не е изложено на съществен риск от негативни промени в цените на другите стоки/услуги, обект на неговите операции, защото съгласно договорните отношения с клиентите/доставчиците, те са обект на периодичен анализ и обсъждане за преразглеждане и актуализиране спрямо промените на пазара и защото те са специфични и за определен кръг клиенти/доставчици, при които има установени процедури за периодично актуализиране спрямо промените на пазара.
Кредитен риск

Кредитният риск е рискът едната страна по финансовия инструмент да не успее да изпълни задължението си и по този начин да причини загуба на другата. Финансовите активи, които потенциално излагат Дружеството на кредитен риск, са предимно вземания по продажби. Основно Дружеството е изложено на кредитен риск, в случай че клиентите не изплатят своите задължения. Дружеството има сключена застраховка на вземанията за вземанията от някои от постоянни клиенти, на които се предоставя разсрочено плащане.
Към 31 декември 2016 и 2015 година Дружеството няма значителна кредитна експозиция към нито един контрагент или група контрагенти със сходни характеристики. Контрагентите се определят като контрагенти със сходни характеристики, ако те са свързани лица. 

Кредитният риск на паричните средства по банкови сметки е минимален, тъй като Дружеството работи само с банки с висок кредитен рейтинг.

Балансовата стойност на финансовите активи, нетно от загубите от обезценки, представя в максимална степен кредитния риск, на който Дружеството е изложено.
Ликвиден риск

Ликвидният риск е рискът Дружеството да не може да изпълни финансовите си задължения, тогава когато те станат изискуеми. Политиката в тази област е насочена към гарантиране наличието на достатъчно ликвидни средства, с които да бъдат обслужени задълженията, когато същите станат изискуеми, включително в извънредни и непредвидени ситуации. 
26.
Оповестяване на свързаните лица и сделките с тях

Свързани са лицата, когато едното е в състояние да контролира другото или да упражнява върху него значително влияние при вземането на решения от финансово-стопански характер. Те могат да бъдат юридически и физически лица, в т. ч. управленски персонал. 
През отчетния период са осъществени сделки със следните свързани лица:
	Свързано лице
	 Вид на свързаност 

	Велев Инвест ООД
	Акционер, притежаващ  21,53% от акциите на Спартак АД

	Калис ООД
	Дружество, в което член на СД притежава 75% от капитала

	Унитраф АД
	Дружество, в което членове на СД са двама от членовете на СД на Спартак АД


Обемите на сделките, осъществени със свързани лица за 2016 г. са, както следва:

	Свързано лице
	Вид сделка
	Обем на извършените сделки за 2016г. 

	
	
	хил. лв.

	Калис ООД
	покупка на отливки
	30

	Унитраф АД
	лаб. Уплътнения и опори
	11

	Калис ООД
	продажба на промишлени услуги
	0,3

	Велев Инвест ООД
	получен заем
	65

	Велев Инвест ООД
	платени лихви по заем
	1,4


По извършените сделки няма необичайни условия и отклонения от пазарните цени. Към 31.12.2016 г. неизплатените задължение към свързаните лица са на стойност 2,9 хил. лв. към Калис ООД, 0,2 хил. лв. към Унитраф АД.  
27.
Условни вземания и задължения

Предприятието не притежава условни активи и пасиви. 
28.
Събития след датата на баланса

Между датата на годишния финансов отчет и датата на одобрението му за публикуване не са възникнали коригиращи и некоригиращи събития, от които да възникнат специални оповестявания съгласно изискванията на СС 10.  
Дата на изготвяне: 23.03.2016г.


Изп. директор:  Кирил Яков 

